**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

###  2019 թվականի ապրիլի 4-ի թիվ 1 որոշմամբ և հրապարակվում է

### «Գնումների մասին» ՀՀ օրենքի 29-րդ հոդվածի համաձայն

### Ընթացակարգի ծածկագիրը` «ՏԿՏՏՆ-ԲՄԱՇՁԲ-2019/1Շ»։

 Պատվիրատուն` ՀՀ տրանսպորտի, կապի և տեղեկատվական տեխնոլոգիաների նախարարությունը, որը գտնվում է ՀՀ ք. Երևան, Վազգեն Սարգսյան 3/3 հասցեում շինարարական աշխատանքների ձեռքբերման նպատակով կազմակերպված ՏԿՏՏՆ-ԲՄԱՇՁԲ-2019/1Շ ծածկագրով գնման ընթացակարգի հրավերի վերաբերյալ ստացված հարցադրումը և դրա վերաբերյալ 2019 թվականի ապրիլի 4-ին տրամադրված պարզաբանումը`

 **ՀԱՐՑԱԴՐՈՒՄ**

Արդյոք հրավերի 4.3 կետի 5-րդ ենթակետը չի հակասում ՀՀ կառավարության 04.05.2017թ-ի N 526-Ն որոշման 31-րդ կետի 21-րդ ենթակետին:

  **ՊԱՐԶԱԲԱՆՈՒՄ**

Ի պատասխան Ձեր պարզաբանման, հայտնում եմ, որ թիվ <<ՏԿՏՏՆ-ԲՄԱՇՁԲ-2019/1Շ>> ծածկագրով բաց մրցույթի հրավերով սահմանվել է, որ սույն գնման ընթացակարգը հայտարարվում է <<Գնումների մասին>> ՀՀ օրենքի 15-րդ հոդվածի 6-րդ մասի հիման վրա, այն է՝ մինչև ֆինանսական միջոցներ նախատեսվելը սույն օրենքով սահմանված կարգով կարող է կնքվել պայմանագիր` պայմանով, որ դրա շրջանակներում գնում կարող է կատարվել անհրաժեշտ ֆինանսական միջոցներ նախատեսվելու դեպքում: Սույն մասի համաձայն կնքված պայմանագիրը լուծվում է, եթե այն կնքելու օրվան հաջորդող վեց ամսվա ընթացքում պայմանագրի կատարման համար ֆինանսական միջոցներ չեն նախատեսվել:

ՀՀ կառավարության 04.05.2017թ. թիվ 526-Ն որոշմամբ հաստատված <<Գնումների գործընթացի կազմակերպման կարգի>> 32-րդ կետի 21-րդ ենթակետի համաձայն՝ եթե գնման ընթացակարգը կազմակերպվում է օրենքի 15-րդ հոդվածի 6-րդ մասի հիման վրա, ապա մասնակիցը հայտի ապահովում չի ներկայացնում:

Ընթաակարգի հրավերի օրինակելի ձևում որպես նախատեսված հերթական ենթակետ սահմանված է, որ մասնակիցը հայտով ներկայացնում է հայտի ապահովում: Սակայն ինչպես արդեն նշվել է, նույն հրավերով սահմանվել է, որ ընթացակարգը կազմակերպվում է օրենքի 15-րդ հոդվածի 6-րդ մասի հիման վրա՝ հետևաբար մասնակիցը հայտի ապահովում չի ներկայացնում:

Վերոնշյալով պայմանավորված՝ հայտնում եմ, որ անհրաժեշտ է առաջնորդվել գնումների մասին ՀՀ օրենսդրությամբ սահմանված դրույթներով, այն է՝ սույն գնման ընթացակարգի մասով հայտի ապահովում չի ներկայացվում:

Միաժամանակ հայտնում եմ, որ Ձեր կողմից հարցադրման մեջ նշված 31-րդ կետը 21-րդ ենթակետ չունի, ուստի հրավերի 4.3 կետի 5-րդ ենթակետը չի հակասում կարգի 31-րդ կետով նախատեսված որևէ դրույթի:

Ցանկանում եմ նաև նշել, որ սույն պարզաբանմանը հնարավոր չի եղել արձագանքել ավելի վաղ, քանի որ [www.armeps.am](http://www.armeps.am) համակարգը, որի միջոցով պետք է ներկայացվի պարզաբանումը, սկսված ս.թ. ապրիլի 1-ից միչև օրս թերի է աշխատում:

Գնումների համակարգող՝ Ա. Պետրոսյան

 Հեռախոս 010 59 00 48

 Էլ. փոստ ani.petrosyan@mtct.am